చైనాపై భారత్ ద్విముఖ వ్యూహంబెంగాల్లోని పనగఢ్లో వైమానిక స్థావరంసమరానికి దేశీ హెలికాప్టర్లురేపటి నుంచి ఎల్సీహెచ్ ఉత్పత్తిన్యూఢిల్లీ/బీజింగ్, ఆగస్టు 24: చైనాతో ఘర్షణ నేపథ్యంలో భారత వైమానిక దళం మరింత బలోపేతమవుతోంది. కోల్కతాకు 150కిలోమీటర్ల దూరంలోని పనగఢ్లో అర్జన్సింగ్ వైమానిక స్థావరం ప్రారంభమైంది. ఇక్కడ ఆరు సీ-130జే సూపర్ హెర్క్యులస్ వ్యూహాత్మక విమానాలు ఆపరేషన్లు చేపట్టవచ్చు. ఇప్పటి వరకూ ఈ విమానాలు ఆపరేషన్లు చేపట్టే వైమానిక స్థావరం ఘజియాబాద్లోని హిందన్ ఒక్కటే. కాగా, ‘స్వదేశీ డిజైన్.. స్వదేశీ అభివృద్ధి.. స్వదేశీ తయారీ’ ప్రాతిపదికన యుద్ధహెలికాప్టర్ల సేకరణకు రంగం సిద్ధమైంది. భారత వైమానిక దళం, సైన్యం అవసరాలకు లైట్ కంబాట్ హెలికాప్టర్లు(ఎల్సీహెచ్) ఉత్పత్తిని శనివారం రక్షణ మంత్రి జైట్లీ ప్రారంభించనున్నారు. హిందూ మహాసముద్రంలో మరింత బలోపేతమవ్వాలని నౌకాదళానికి కేంద్రం సూచించింది. కాగా, వారం రోజుల కిందట భారత్, చైనా సైనిక దళాలు రాళ్ల దాడి, బాహాబాహీకి దిగిన లద్దాఖ్లోని పాంగాంగ్ సరస్సు సమీపంలో కొత్తగా రోడ్డు వేయాలని కేంద్రం నిర్ణయించడాన్ని చైనా తప్పుబట్టింది. మరోవైపు, భారత్లో రైలు ప్రమాదాలు, ప్రకృతి విపత్తులు చోటు చేసుకుంటున్నాయని, వ్యాధులు విజృంభిస్తున్నాయని, అప్రమత్తంగా ఉండాలని  తమ దేశీయులను చైనా హెచ్చరించింది.
chainapai bharat dwimukha vyoohambengaalloni panagadlo vaimanika sthaavaramsamaraaniki deshee helicapterlurepati nunchi elsihech utpattinyuudilly/beasing, aagastu 24: chainatho gharshana nepathyamlo bhaarata vaimanika dalam marinta balopetamavutondi. kolkataaku 150kilometerla dooramlooni panagadlo argensing vaimanika sthaavaram praarambhamaindi. ikkada aaru see-130jee super herculus vyuuhaatmaka vimaanaalu aapareshanlu chepattavachhu. ippati varakuu ee vimaanaalu aapareshanlu chepatte vaimanika sthaavaram ghajiyaabaadloni hindan okkate. kaga, ‘swadeshee dizine.. swadeshee abhivruddhi.. swadeshee tayaarii’ praatipadikana yuddhahelikaaptarla sekaranaku rangam siddhamaindi. bhaarata vaimanika dalam, sainyam avasaraalaku liet kambat helicapterlu(elsihech) utpattini sanivaaram rakshana mantri jaitley praarambhinchanunnaaru. hindu mahasamudramlo marinta balopetamavvalani naukaadalaaniki kendram suuchimchimdi. kaga, vaaram rojula kindata bharat, chaina sainika dalaalu raalla daadi, bahabahiki digina laddaakhloni pangang sarassu sameepamlo kottagaa roddu veyalani kendram nirnayinchadaanni chaina tappubattindi. marovaipu, bhaaratlo railu pramaadaalu, prakruti vipattulu chotu chesukuntunnayani, vyaadhulu vijrumbhistunnaayani, apramattamgaa undaalani  tama desheeyulanu chaina heccharinchindi.